HK Trešnjevka - Wikipedija

# HK Trešnjevka

### Izvor: Wikipedija

HK "Trešnjevka" osnovan je u Zagrebu na Osnivačkoj skupštini dana 25. kolovoza 1960. pod prvobitnim imenom «Olimpija», uz punu podršku svih hokejskih foruma. Cilj osnivanja bila je potreba za osnivanjem jednog novog kluba hokeja na travi, popularizacija i širenje hokeja na travi, pa je osnivanjem tog kluba zapravo osnovan prvi klub na općini Trešnjevka, bez obzira što se sva hokejska aktivnost odvijala upravo na području te općine.

Na inicijativu Saveza za fizičku kulturu NOO Trešnjevka dana 6. lipnja 1961. klub se udružuje u RSD «Trešnjevka» i mijenja naziv u HK «TREŠNJEVKA». 15. siječnja 1965. «Trešnjevci» se pridružuje HK «Tehničar», koji je do tada djelovao u Drvno-tehničkoj školi u Zagrebu.

Nestankom sa športske scene RSD-a «Trešnjevka» 1990. godine, klub djeluje samostalno pod istim imenom.

Nekoliko godina po osnivanju «Trešnjevka» se natjecala samo s jednom seniorskom momčadi. Danas se «Trešnjevka» natječe u svim kategorijama i ima vlastitu školu hokeja. Organizator je 3 tradicionalna turnira:

- Memorijalni turnir «Nenad Odorčić», u kategoriji seniora
- Memorijalni turnir «Boris Farkaš», za mlađe kategorije
- Novogodišnji turnir u dvoranskom hokeju, za mlađe kategorije

## [uredi] Vanjske poveznice

- HK Trešnjevka

Dobavljeno iz "http://hr.wikipedia.org../../../h/k/_/HK_Tre%C5%A1njevka_b6ec.html"

Kategorije: Hrvatski hokejaški klubovi | Hokej na travi

##### Views

- Članak
- Razgovor
- Trenutna inačica

##### Traži